باش ناظیر بینالی ییلدیریم اینگیلتره ایله تیجارت حجمی‌نین 17 میلیارد دو‌لاری اؤتدوگونو بیلدیردی.
باش ناظیر ییلدیریم رسمی سفرده اولدوغو اینگیلتره‌نین پایتاختی لندن-ده یاتیریمجیلار ایله بیر آرایا گلدیگی توپلانتیدا چیخیش ائتدی.
ییلدیریم دئدی کی، بیرلشمیش کرال‌لیق تورکیه‌نین ان بؤیوک صادرات ائتدیگی ایکینجی اؤلکه‌دیر. کئچن ایل اعتباری ایله ایکی‌لی تیجارت حجمیمیز 17 میلیارد دو‌لاری اؤتوب. بو، 20 میلیارد دو‌لارلیق هدفه یاخینلاشدیغیمیزی گؤستریر.
سفری زامانی تک و ایکی طرف‌لی گؤروش‌لرله یاناشی موختلیف قوروم و شخص‌لرله بیر آرایا گلدیک‌لرینی بیلدیرن ییلدیریم وورغولادی کی، موجود پروبلئم‌لردن دانیشیلدی. گلجیک ایله باغلی پلان و لاییحه لرینی بیزلر ایله بولوشدورلر. بیزده تورکیه‌-ده کی فورصت و ایمیکان‌لاری بو واسیطه ایله بولوشدوک.
تورکیه‌نین جوغرافی موقعینه گؤره مرکزده یئرلشدیگینی وورغولایان باش ناظیر ییلدیریم بیلدیردی کی، تورکیه ائله بیر بؤلگه‌ده یئرلشیب کی، اطرافین‌داکی جوغرافیادا- بالکان‌لار، اورتا دوغو- 4 ساعت‌لیق بیر اوچوشلا 60-ا یاخین اؤلکه‌یه چاتماق مومکون‌دور. 1،5 میلیارد اینسانین یاشادیغی بیر جوغرافیا‌دان دانیشیریق. تورکیه‌ده قویولا‌جاق سرمایه اؤلکه‌میزله محدود دئییل‌دیر.
فلاکت سناریولارینا باخمایا‌راق تورکیه‌نین 2017-جی ایلین ایلک یاری‌سیندا 5 فایزین اوزرینده بؤیودوگونو بیلدیرن ییلدیریم: "بو ایلین آخیریندا بؤیومه نیسبتیمیز 6-7 فایز آراسیندا اولا‌جاق‌دیر. تورکیه‌ده رئال سکتؤر گوجلنمکده داوام ائدیر" دئدی.
تورکیه‌نین گنج اها‌لییه صاحیب، بونون دا علاوه بیر دستک اولدوغونو ایفاده ائدن ییلدیریم تورکیه‌نین استخدام نیسبتینده بیر چوخ آوروپا اؤلکه‌سیندن ایره‌لیده اولدوغونو سؤیله‌دی.
